
Tunnitasu tariifi kooskõlastamine
Narva Koorikooli spordisaali kasutusse andmisel
1. Asjaolud ja menetluse käik
MTÜ Eesti Oyama-Karate Keskus esitas Narva Linnavalitsuse Kultuuriosakonnale taotluse Narva Koorikooli spordisaali soodustingimustel (eelmise õppeaasta tasemel) kasutusse andmisest 2012/2013 õppeaastal. Eelmisel õppeaastal kasutas spordiklubi spordisaali tunnitasuga 7,50 eurot. Soodustuse taotlemise põhjenduseks on asjaolu, et enamik spordiklubis spordiga tegelevaid inimesi on lapsed. Mittetulundusühing kasutab Narva Koorikooli spordisaali asutuse juhtkonnaga kooskõlastatud ajakava alusel.
2. Õiguslikud alused
Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 17.03.2005.a. määruse nr 14/52 ”Linnavara kasutusse andmise kord” punkti 2.2 kohaselt kooskõlastab linnavara kasutusse andja tunnitasu tariifid linnavalitsusega juhul, kui vara antakse kasutusse tunnitasu alusel.
3. Otsus

Kooskõlastada tunnitasu tariif 7,50 eurot Narva Koorikooli spordisaali kasutusse andmisel MTÜ-le Eesti Oyama-Karate Keskus (registrikood 80183204) 2012/2013 õppeaastal Narva Koorikooli juhtkonnaga kooskõlastatud ajakava alusel.

4. Rakendussätted
4.1 Käesolev korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

Tarmo Tammiste

Linnapea






Marina Sorgus








linnakantselei nõunik









linnasekretäri ülesannetes
